title: David Herbert Lawrence
text: Nekev nobafa mijera, Frieda va pestakanya ke ikrafe rumbe mea ziliyine gan Jessie pu Lawrence vanbureyer. Ina tiyir bagalakirafa ise va lana araya is pofa ilkuca diyir ise tiyir oluik ; bana kerdela tiyir zolonafa sedme Lawrence tise nazbeik ke kawodik. Larde al tiyir fertik ke Otto Gross godevrik ke Freud, pune va Lawrence gu swavadrunaropafa rietova kotaveyer. Toza ke sintafa skedegara di tiyir redupusa rekola ke Lawrence : ine va lenopapa dem toloyi ki ( The Rainbow ~ Korfi bak 1915 az Women in Love ~ Yona renasikya bak 1920 ) envayar, aze va The Lost Girl berpot ( Drasunikya, 1920 ) bokayar ise va renezlak ( Look! We have come through! ~ Wil !! Maneke su maet !, 1917 ) suteyer.